1.8.2008 Jurnalul Oficial al Uniunii Europene L 205/49 DECIZIA COMISIEI din 24 iulie 2008 privind măsurile de urgență aplicabile crustaceelor importate din Bangladesh și destinate consumului [notificată cu numărul C(2008) 3698] (Text cu relevanță pentru SEE) (2008/630/CE) COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 178/2002 al Parla- mentului European și al Consiliului din 28 ianuarie 2002 de stabilire a principiilor și a cerințelor generale ale legislaţiei alimentare, de instituire a Autorităţii Europene pentru Siguranța Alimentară şi de stabilire a procedurilor în domeniul siguranţei produselor alimentare (), în special articolul 53 alineatul (1) litera (b) punctul (ii), întrucât: (1) Regulamentul (CE) nr. 178/2002 stabileşte principiile generale care reglementează produsele alimentare și hrana pentru animale în general și siguranța acestora în special, la nivel comunitar și național. Acesta prevede măsuri de urgență în cazul în care este evident că produsele alimentare sau  hrana pentru animale importate dintr-o țară terţă ar putea constitui un pericol grav pentru sănătatea oamenilor, a animalelor sau pentru mediu, iar pericolul respectiv nu poate fi combătut în mod satisfăcător prin măsuri luate de statul membru sau statele membre în cauză. (2) Directiva 96/23/CE a Consiliului din 29 aprilie 1996 privind măsurile de control care se aplică anumitor substanțe și reziduurilor acestora existente în animalele vii și în produsele obţinute de la acestea () prevede că procesul de producţie a animalelor și a produselor primare de origine animală trebuie supravegheat în vederea detectării unor reziduuri și substanțe în animalele vii, excrementele lor şi lichidele biologice, precum şi în ţesuturile și produsele animale, în furaje și apa de băut. (3) Au fost detectate reziduuri de medicamente veterinare și de substanțe neautorizate în crustaceele importate din Bangladesh și destinate consumului uman. Prezenţa acestor produse şi substanțe în produsele alimentare reprezintă un risc potențial pentru sănătatea oamenilor. (4)  Rezultatele celei mai recente vizite de inspecție a Comu- nității în Bangladesh au descoperit lipsuri grave în ceea ce () JO L 31, 1.2.2002, p. 1. Regulament modificat ultima dată prin Regulamentul (CE) nr. 202/2008 al Comisiei (JO L 60, 5.3.2008, p 17). () JO L 125, 23.5.19956, p. 10. Directivă modificată ultima dată prin Directiva 2006/104/CE (O L 363, 20.12.2006, p. 352). priveşte sistemul de control al reziduurilor prezente în animalele vii și în produsele animale şi o lipsă a capa- cităţii de laborator adecvate pentru testarea anumitor reziduuri de medicamente veterinare prezente în animalele vii și în produsele animale. (5)  Bangladeshul a luat recent măsuri referitoare la aceste lipsuri în ceea ce priveşte manipularea și testarea produselor pescăreşti. (6) Deoarece măsurile respective nu sunt suficiente, este oportună adoptarea, la nivel comunitar, a anumitor măsuri de urgență aplicabile importurilor de crustacee din Bangladesh pentru a asigura protecția eficace şi uniformă a sănătății oamenilor în toate statele membre. (7)  În consecință, statele membre ar trebui să permită impor- turile de crustacee din Bangladesh doar dacă se poate dovedi că acestea au fost supuse unui test analitic la locul de origine pentru a verifica că nu conţin nicio substanță  neautorizată şi că nivelurile anumitor reziduuri de medicamente veterinare nu depășesc nive- lurile maxime de reziduuri stabilite prin legislația comu- nitară. (8) Cu toate acestea, este oportună autorizarea importului loturilor care nu sunt însoțite de rezultatele testelor analitice la locul de origine, cu condiția ca statele membre importatoare să garanteze că loturile respective sunt supuse unor controale specifice la sosirea la frontiera comunitară. (9) Prezenta decizie ar trebui reexaminată având în vedere garanțiile oferite de Bangladesh şi rezultatele testelor analitice efectuate de statele membre. (10) Măsurile prevăzute de prezenta decizie sunt conforme cu avizul Comitetului permanent pentru lanțul alimentar şi sănătatea animală, ADOPTĂ PREZENTA DECIZIE: Articolul 1 Prezenta decizie se aplică loturilor de crustacee importate din Bangladesh și destinate consumului uman (denumite în continuare „produsele”).